Foto: Lokomotiv.uz O‘zbekiston kubogi finali doirasidagi «Lokomotiv» va «Nasaf» uchrashuvida Temurxo‘ja Abduholiqov tomonidan kiritilgan yagona gol toshkentliklarga g‘alaba keltirdi. Tribuna.uz nashrida yozilishicha, Uchrashuvning 2-daqiqasida kiritilgan mazkur gol O‘zbekiston kubogi finallari tarixida kiritilgan eng tezkor gol bo‘ldi. Temurxo‘ja Abduholiqovgacha eng tezkor gol «Paxtakor» sobiq himoyachisi Gochquli Gochquliyevga tegishli edi. Turkmanistonlik legioner 2002 yilgi kubok finalida «Neftchi»ga qarshi uchrashuvda hisobni ochgandi. O‘shanda uchrashuv asosiy vaqti 3:3 hisobida tugagan, qo‘shimcha daqiqalarda esa toshkentliklar yana 3ta gol kiritib 6:3 hisobida g‘alaba qozongandi.